text: 15-годишната Сувита Ядав от Индия била намерена жестоко пребита и обесена на дърво. Оказало се, че по пътя от училище към къщи била нападната от три момчета, които опитали да я изнасилят.
  Момчетата, които учели в нейното училище, започнали да я преследват още по пътя. След това й се нахвърлили и я съборили на земята. Но Сувита така яростно се съпротивлявала, че ги вбесила.
  Те опитали да се укрият, но били намерени от местни жители, които веднага заподозрели, че именно те са извършителите.
  Те се оказали три непълнолетни момчета от съседното село. Те дори познавали Сувита и никога преди това не проявявали агресия към нея. Засега не е ясно какви са причините, подтикнали младежите към това жестоко престъпление.
  Тялото на убитото момиче било аутопсирано и патоанатомите потвърдили, че се касае за смърт, настъпила след обесване. Следи от изнасилване не са открити.